A B1-vitamin az elfogyasztott táplálékot segít energiává alakítani. Fontos szerepe van a sejtek növekedésében, fejlődésében és működésében. Részt vesz a normál energiatermelő anyagcsere-folyamatokban. Hozzájárul az idegrendszer normál működéséhez, a normál pszichológiai funkció fenntartásához. Vízoldékony vitamin, így a szervezet nem tudja jelentős mennyiségben elraktározni, pótlására tehát folyamatosan szükség van. Hiánya gátolja a koncentrációt, fáradékonyabbak és rosszkedvűbbek lehetünk miatta, de az alacsony szint alvászavarokkal is járhat.